《暮春遣怀》
元代·杜本

东风吹尽满林花，底用无涯始有涯。饮量素悭难止酒，客怀虽恶少思家。

已谙世味荼如荠，未信仙人枣似瓜。为爱绿阴春昼永，出门转觉换年华。

作者简介：（1276—1350）元清江人，字伯原，号清碧。博学，善属文。隐居武夷山中。文宗即位，闻其名，以币征之，不赴。顺帝时以隐士荐，召为翰林待制，奉议大夫，兼国史院编修官，称疾固辞。为人湛静寡欲，尤笃于义。天文、地理、律历、度数、无不通究，尤工于篆隶。有《四经表义》、《清江碧嶂集》等。